《玉觞曲》
明代·区怀瑞

婺光有石化海沤，相传门户通罗浮。玉妃手种三珠树，至今柏影覆炎洲。

羽使衔笺凤五色，麻姑引觞红霞藉。暂同堂背舞斑斓，应期瑶草千年碧。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。